**МИНИСТЕРСТВО НА ИНОВАЦИИТЕ И РАСТЕЖА**

**УСЛОВИЯ ЗА КАНДИДАТСТВАНЕ**

**с проектни предложения за предоставяне на безвъзмездна финансова помощ по**

**Оперативна програма „Иновации и конкурентоспособност“ 2014-2020**

**Процедура чрез директно предоставяне**

**BG16RFOP002-7.001 „Подкрепа за покриване на основните нужди на бежанците от Украйна чрез мярка прилагана от Министерството на туризма”**

Съдържание

[1. Наименование на програмата: 3](#_Toc453247123)

[2. Наименование на приоритетната ос: 3](#_Toc453247124)

[3. Наименование на процедурата: 3](#_Toc453247125)

[4. Измерения по кодове: 3](#_Toc453247126)

[5. Териториален обхват: 4](#_Toc453247127)

[6. Цели на предоставяната безвъзмездна финансова помощ по процедурата и очаквани резултати: 4](#_Toc453247128)

[7. Индикатори: 5](#_Toc453247129)

[8. Общ размер на безвъзмездната финансова помощ по процедурата:. 6](#_Toc453247130)

[9. Минимален (ако е приложимо) и максимален размер на безвъзмездната финансова помощ за конкретен проект: 7](#_Toc453247131)

[10. Процент на съфинансиране: 7](#_Toc453247132)

[11. Допустими кандидати: 7](#_Toc453247133)

[12. Допустими партньори (ако е приложимо): 8](#_Toc453247134)

[13. Дейности, допустими за финансиране: 8](#_Toc453247135)

[14. Категории разходи, допустими за финансиране: 9](#_Toc453247136)

[14.1. Условия за допустимост на разходите 10](#_Toc453247137)

[14.2. Допустими разходи 11](#_Toc453247138)

[14.3. Недопустими разходи 13](#_Toc453247139)

[15. Допустими целеви групи (ако е приложимо): 14](#_Toc453247140)

[16. Приложим режим на минимални/държавни помощи (ако е приложимо): 14](#_Toc453247141)

[17. Хоризонтални политики: 15](#_Toc453247142)

[18. Минимален и максимален срок за изпълнение на проекта (ако е приложимо): 15](#_Toc453247143)

[19. Ред за оценяване на концепциите за проектни предложения: 15](#_Toc453247144)

[20. Критерии и методика за оценка на концепциите за проектни предложения: 16](#_Toc453247145)

[21. Ред за оценяване на проектните предложения: 16](#_Toc453247146)

[22. Критерии и методика за оценка на проектните предложения: 16](#_Toc453247147)

[23. Начин на подаване на проектните предложения/концепциите за проектни предложения: 18](#_Toc453247148)

[24. Списък на документите, които се подават на етап кандидатстване: 19](#_Toc453247149)

[25. Краен срок за подаване на проектните предложения: 21](#_Toc453247150)

[26. Адрес за подаване на проектните предложения/концепциите за проектни предложения: 22](#_Toc453247151)

[27. Допълнителна информация: 22](#_Toc453247152)

[28. Приложения към Условията за кандидатстване за кандидатстване: 23](#_Toc453247153)

## 1. Наименование на програмата:

ОП „Иновации и конкурентоспособност“ 2014-2020 (ОПИК)

## 2. Наименование на приоритетната ос:

Приоритетна ос 7 „Действия по линия на сближаването за бежанците в Европа (CARE)“[[1]](#footnote-1);

Инвестиционен приоритет 13i „Улесняване на преодоляването на последиците от кризата в контекста на пандемията от COVID-19 и социалните последици от нея и подготовка за екологично, цифрово и устойчиво възстановяване на икономиката“.

## 3. Наименование на процедурата:

BG16RFOP002-7.001 „Подкрепа за покриване на основните нужди на бежанците от Украйна чрез мярка прилагана от Министерството на туризма”.

## 4. Измерения по кодове:

**Измерение 1 – Област на интервенция:**

109 Активно приобщаване, включително с оглед насърчаване на равните възможности и активното участие и по-добрата пригодност за работа

**Измерение 2 – Форма на финансиране:**

01 Безвъзмездни средства.

**Измерение 3 – Вид територия:**

07 Не се прилага.

**Измерение 4 – Териториални механизми за изпълнение:**

07 Не се прилага.

**Измерение 5 – Тематична цел:**

13. Преодоляване на последиците от извънредното положение, предизвикано от пандемията от COVID-19, и подготовка за екологично, цифрово и устойчиво възстановяване на икономиката

**Измерение 6 - Вторична тема по ЕСФ:**

08 Не се прилага.

**Измерение 7 - Икономическа дейност**

24 Други услуги, некласифицирани другаде

## 5. Териториален обхват:

Дейностите по настоящата процедура следва да бъдат изпълнени на територията на Република България.

## 6. Цели на предоставяната безвъзмездна финансова помощ по процедурата и очаквани резултати:

**Цел на процедурата:**

Основната цел на настоящата процедура е справяне с миграционните предизвикателства, настъпили вследствие на конфликта в Украйна.

Процедурата е насочена към Министерство на туризма с цел създаване на възможност същото да насочи подкрепа към значителния брой пристигащи от Украйна лица, на които трябва да бъде предоставена базова подкрепа, свързана с покриване на основните им нужди.

**Обосновка:**

Неотдавнашната военна агресия от страна на Руската федерация срещу съседна Украйна и продължаващият въоръжен конфликт промениха коренно положението със сигурността в Европа. В резултат на тази военна агресия Съюзът и по-специално източните му региони, включващи България, са изправени пред значителен приток на хора, които са били разселени от Украйна след 24 февруари 2022 г. Това представлява допълнително предизвикателство за публичните бюджети в момент, когато икономиките на държавите членки все още се възстановяват от въздействието на пандемията от COVID-19, и крие риск от отслабване на подготовката за екологично, цифрово и устойчиво възстановяване на икономиката.

На държавите членки вече е предоставена възможност да финансират широк кръг от инвестиции, предвидени в оперативните им програми и насочени към справяне с миграционните предизвикателства, с подкрепа по линия на Европейския фонд за регионално развитие (ЕФРР), Европейския социален фонд (ЕСФ) и Фонда за европейско подпомагане на най-нуждаещите се лица (ФЕПНЛ), включително чрез допълнителните средства, предоставени под формата на Помощ за възстановяване в полза на сближаването и териториите на Европа (REACT-EU), с цел да се предостави помощ за преодоляването на последиците от кризата в контекста на пандемията от COVID-19 и социалните последици от нея и за подготовката за екологично, цифрово и устойчиво възстановяване на икономиката. Съществува опасност този натиск да подкопае способността на държавите членки да преминат към устойчиво възстановяване на икономиката от пандемията от COVID-19.

Същевременно някои държави членки, включително България, се сблъскват със значителен брой пристигащи от Украйна лица, на които трябва да бъде предоставена незабавна подкрепа. Подкрепата по процедурата е насочена към покриване на основните нужди на бежанците от Украйна с оглед продължаващия въоръжен конфликт, необходимостта от солидарност с бягащите от войната и справяне с миграционните предизвикателства.

Предвид настъпилите извънредни събития, породени от военните действия в Република Украйна, в резултат на които лицата, потърсили убежище на територията на Република България, имат нужда от подкрепа, чрез предприемането на конкретни действия за осигуряване тяхното настаняване на територията на страната, е необходимо вземането на спешни мерки. Подкрепата може да включва осигуряване на първоначален прием и незабавна подкрепа на пристигащите в страната лица, бягащи от военните действия, водени на територията на Украйна.

Съгласно Решение на Министерски съвет № 328 от 20 май 2022 г. (изм. и доп. с РМС №346 и РМС №374) за одобряване на средства за обезпечаването на действия по линия на сближаването за бежанците в Европа се одобрява и създаването на специална приоритетна ос в рамките на Оперативна програма „Иновации и конкурентоспособност“. Средствата следва да бъдат насочени към дейности за подпомагане на настаняването на бежанци от Украйна, потърсили убежище на територията на Република България. Според действащото законодателство разселените лица от Украйна, обхванати от временната закрила, въведена в действие от ЕС и предоставена в Република България по Закона за убежището и бежанците, включително и лицата под 18 години, имат право на хуманитарна помощ за настаняване и изхранване в места за настаняване.

**Очаквани резултати:**

В резултат от изпълнението на предвидените дейности по този инвестиционен приоритет и настоящата процедура се очаква покриване на основните нужди и оказването на подкрепа на лицата, на които е предоставена временна закрила в България.

Предвид миграционния натиск, пред който е изправена страната ни, настоящата процедура ще окаже положително влияние и върху икономиката, която все още се възстановява от въздействието на пандемията от COVID-19 и преминава към устойчиво развитие.

## 7. Индикатори:

**7.1. Индикатори за резултат съгласно оперативната програма**

**Индикатори за резултат:**

Резултатите от изпълнението на проектното предложение по настоящата процедура следва да бъдат в съответствие със специфичната цел на Инвестиционен приоритет 13i „Улесняване на преодоляването на последиците от кризата в контекста на пандемията от COVID-19 и социалните последици от нея и подготовка за екологично, цифрово и устойчиво възстановяване на икономиката“ и следва непряко да допринасят за постигането на целева стойност на следния индикатор за резултат:

- Разселени лица от Украйна, получили първоначален прием и незабавна подкрепа след пристигане в България.

Индикаторът за резултат се отчита от Управляващия орган на ОПИК въз основа на данните за постигане на индикаторите за изпълнение, предоставени от конкретния бенефициент.

7.2. Индикатори за изпълнение

За доказване ефективността на дейностите, включени в проектното предложение по настоящата процедура, се използват следните измерими индикатори:

1. Общ брой на лицата, получили подкрепа

2. Общ брой деца под 18 години, получили подкрепа

Индикаторът за изпълнение по т. 1 отчита всички лица, получили подкрепа, включително и децата под 18 години, включени в стойността на индикатора по т. 2.

В т. 7 от Формуляра за кандидатстване кандидатът следва да попълни данни за базова и целева стойност на горепосочените индикатори за изпълнение, които предвижда да постигне с реализацията на проекта, в съответствие с Ръководството за потребителя за модул „Е-кандидатстване“ (**Приложение А**). Базовата стойност на индикаторите за изпълнение, която следва да бъде посочена в т. 7 от Формуляра за кандидатстване е 0 (нула).

## 8. Общ размер на безвъзмездната финансова помощ по процедурата:

Общият размер на безвъзмездната финансова помощ по процедура BG16RFOP002-7.001 „Подкрепа за покриване на основните нужди на бежанците от Украйна чрез мярка прилагана от Министерството на туризма” е както следва:

|  |  |  |
| --- | --- | --- |
| **Общ размер на безвъзмездната финансова помощ** | **Финансиране от Европейския фонд за регионално развитие по линия на REACT-EU** (транш 2022 г.) | **Национално съфинансиране** |
| ( | 72 226 608‬ лева ‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬‬  ( | Н/П |

Посочените средства представляват общият предвиден размер на безвъзмездната финансова помощ по тази процедура чрез директно предоставяне на конкретен бенефициент, като същият може да бъде увеличен с други спестявания по Приоритетна ос 6 „Възстановяване на МСП“ на ОПИК, които ще бъдат включени в бюджета на Приоритетна ос 7 „Действия по линия на сближаването за бежанците в Европа (CARE)“.

## 9. Минимален (ако е приложимо) и максимален размер на безвъзмездната финансова помощ за конкретен проект:

По настоящата процедура по отношение на конкретния бенефициент няма изискване за **минимален размер** на безвъзмездната финансова помощ.

**Максималният размер** на помощта, за която може да бъде подадено проектно предложение е 72 226 608 лева (36 928 878.28 евро).

Максималният размер на заявената помощ може да бъде увеличен с други спестявания по Приоритетна ос 6 „Възстановяване на МСП“ на ОПИК, които ще бъдат включени в бюджета на Приоритетна ос 7 „Действия по линия на сближаването за бежанците в Европа (CARE)“.

## 10. Процент на съфинансиране:

Интензитетът на безвъзмездната финансова помощ по настоящата процедура е 100%.

## 11. Допустими кандидати:

Конкретен бенефициент по настоящата процедура по смисъла на чл. 25, ал. 1, т. 2 от Закона за управление на средствата от Европейските структурни и инвестиционни фондове (обн. в ДВ, бр. 101/22.12.2015 г.) е Министерството на туризма, с ЕИК/Булстат: 176789478. Министерството на туризма е одобрено от Комитета за наблюдение на ОПИК 2014-2020 като конкретен бенефициент, който може да получи безвъзмездна финансова помощ за изпълнение на посочените в т. 13 от настоящите Условия за кандидатстване дейности.

Процедурата чрез директно предоставяне на конкретен бенефициент се осъществява съгласно разпоредбите на чл. 5, ал. 1 и чл. 23-24 от ПМС № 162/05.07.2016 г. за определяне на детайлни правила за предоставяне на безвъзмездна финансова помощ по програмите, финансирани от Европейските структурни и инвестиционни фондове за периода 2014-2020 г. и Закона за управление на средствата от Европейските структурни и инвестиционни фондове (ЗУСЕСИФ) по следния начин:

- За всяка процедура ръководителят на управляващия орган на програмата утвърждава при условията и по реда на чл. 26, ал. 1, 3, 4 и 5 от ЗУСЕСИФ насоки и/или друг документ, определящи условията за кандидатстване и условията за изпълнение на одобрените проекти.

- Поканата за участие в процедура чрез директно предоставяне се изпраща на конкретния бенефициент заедно с документите по чл. 5, ал. 1 от ПМС № 162/05.07.2016 г. и се публикува в ИСУН 2020 и на интернет страницата на съответната програма.

- При процедурата чрез директно предоставяне се извършва оценка на проектното предложение по ред, определен в документите по чл. 5, ал. 1, т. 1 от ПМС № 162/05.07.2016 г.

- Оценяването на проектно предложение се извършва в срок до три месеца от датата на подаването му или до три месеца от крайния срок за подаването му, ако такъв е посочен в документите по чл. 5, ал. 1, т. 1 от ПМС № 162/05.07.2016 г.

- При наличие на положителен резултат от оценяването ръководителят на Управляващия орган в едноседмичен срок от приключване на оценяването взема решение за предоставяне на безвъзмездна финансова помощ, което се обективира в административен договор с бенефициента.

**ВАЖНО!:** Кандидатът по процедурата чрез директно предоставяне трябва:

- да е пряко отговорен за изпълнението на дейностите по проекта, а не да действа в качеството на посредник; и

- да разполага с необходимия административен, финансов и оперативен капацитет, който гарантира успешното изпълнение на дейностите по проекта.

## 

## 12. Допустими партньори (ако е приложимо):

По настоящата процедура чрез директно предоставяне на конкретен бенефициент не се допуска участието на партньори.

## 13. Дейности, допустими за финансиране:

Допустимите за финансиране дейности следва да имат за свой основен предмет постигането на целта на настоящата процедура чрез директно предоставяне, а именно: Справяне с миграционните предизвикателства, настъпили вследствие на конфликта в Украйна.

**На база посоченото е налице една допустима и задължителна за изпълнение по настоящата процедура дейност, а именно:**

1). Предприемане на конкретни действия за осигуряване на първоначален прием и незабавна подкрепа на лицата, разселени от Украйна, на които е предоставена временна закрила.

**Допустимата дейност по настоящата процедура трябва:**

- Да не противоречи на правилата, описани в Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета.

- Да е насочена към изпълнението на целите на Приоритетна ос 7 „Действия по линия на сближаването за бежанците в Европа (CARE)“.

- Да бъде ясно обоснована и да има конкретна цел.

- Да не е насочена към подкрепяне на дейности, по отношение на едно и също лице бежанец за един и същ период от време, които вече са финансирани по проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

**ВАЖНО!:** Във Формуляра за кандидатстване кандидатът следва да представи описание на методите за изпълнение на задължителната дейност, вкл. и методите за осъществяване на вътрешен мониторинг.

Във връзка с изпълнение на дейността по настоящата процедура конкретният бенефициент е отговорен за:

- Осигуряване на информация и комуникация на дейностите по проекта.

ВАЖНО!: Дейностите за информация и комуникация трябва да отговарят на условията и изискванията, описани в „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган – <https://www.opic.bg/public/informatsiya-i-publichnost/grafichni-iziskvaniya>.

Разходите за дейности извън тези относно изпълнение на задължителната дейност, вкл. разходите за визуализация, се финансират от конкретния бенефициент.

С оглед спазване на изискването конкретният бенефициент да разполага с необходимия административен, финансов и оперативен капацитет, който да гарантира успешното изпълнение на дейностите по проекта, е необходимо в т. 8 „Екип“ от Формуляра за кандидатстване да се представи описание и информация относно капацитета на екипа за изпълнение, вкл. функции и разпределение на задълженията и отговорностите между членовете на екипа с цел успешното изпълнение на проекта. В допълнение, в т. 9 „Допълнителна информация, необходима за оценка на проектното предложение“ конкретният бенефициент следва да представи информация за административния, финансов и оперативен капацитет, с който разполага.

**13.2. Недопустими дейности:**

Дейности, които са започнати и физически завършени или изцяло осъществени преди 24.02.2022 г., независимо дали всички свързани плащания са извършени.

## 

## 14. Категории разходи, допустими за финансиране:

Предоставените по процедурата средства на конкретния бенефициент следва да бъдат използвани за първоначален прием и незабавна подкрепа на лицата, разселени от Украйна, на които е предоставена временна закрила.

**ВАЖНО!:** По време на оценката на проектното предложение е възможно да бъдат установени обстоятелства, които да налагат промяна в бюджета (т. 4 от Формуляра за кандидатстване). Възможните корекции в бюджета не могат да доведат до увеличаване на сумата на исканата безвъзмездна помощ по настоящата процедура.

## 14.1. Условия за допустимост на разходите

**За да бъдат допустими разходите по настоящата процедура чрез директно предоставяне на безвъзмездна финансова помощ трябва да отговарят на следните условия:**

**1/.** Да са необходими за изпълнението на проекта и да отговарят на принципите за добро финансово управление - икономичност, ефикасност и ефективност на вложените средства.

**2/.** Да са извършени в периода от 24.02.2022 г. до 31.05.2022 г.

Разходи, отнасящи се за дейности, които обхващат период, различен от периода на допустимост на разходите, няма да се считат за допустими.

**3/.** Да са в съответствие с категориите разходи, включени в административния договор за предоставяне на безвъзмездна финансова помощ и посочени в т. 14.2. на настоящите Условия.

**4/.** За разходите да е налична адекватна одитна следа, включително да са спазени изискванията за съхраняване на документите по чл. 140 от Регламент (ЕС) № 1303/2013.

**5/.** Да са действително платени към извършителя на услугата и да се отнасят за периода на допустимост на разходите;

**6/.**  Да са отразени в счетоводната документация на бенефициента чрез отделни счетоводни аналитични сметки по проекта или в отделна счетоводна система.

**7/.**  Да могат да се установят и проверят, да бъдат подкрепени от документите за отчитане на разхода за единица продукт съгласно т. 2 от Условията за изпълнение по процедурата.

**8/.** Да са за реално извършени дейности допустими за финансиране, които са определени и осъществени под отговорността на Управляващия орган и съгласно Методологията и критериите за подбор на операции, одобрени от Комитета за наблюдение.

**9/** Да са за реално доставени продукти и извършени услуги.

**10/.**  Да не са финансирани по друг проект, програма или каквато и да е друга финансова схема, произлизаща от националния бюджет, бюджета на Общността или друга донорска програма (съгласно чл. 65, пар. 11 от Регламент (ЕС) № 1303/2013).

**11/** Да съответстват на разпоредбите на чл. 55 от ЗУСЕСИФ и чл. 67 от Регламент (ЕС) № 1303/2013 на Европейския парламент при прилагане на опростено отчитане на разходите съгласно чл. 60, ал. 3 от ЗУСЕСИФ и чл. 131, параграф 2 от Регламент (ЕС) № 1303/2013 на Европейския парламент, както и на Националната методология за прилагане на опростен вариант на разходите за подкрепа на основните нужди на бежанци от Украйна, пристигнали в България след 24.02.2022 г. **(Приложение Е)**.

**ВАЖНО!:** Относно третирането на ДДС кандидатът следва да се запознае с Указанието на министъра на финансите за третиране на ДДС като допустим разход при изпълнение на проекти по оперативните програми, съфинансирани от ЕФРР, ЕСФ, КФ и ЕФМР на ЕС за програмен период 2014-2020 (**Приложение Д).** Също така, следва да се вземе предвид и указание с изх. № УК-2 от 10.07.2012 на Министерство на финансите, относно прилагането на ЗДДС в случаите на доставки, свързани с туристически услуги след 01.01.2012 г. **(Приложение Д1)**.

## 14.2. Допустими разходи

Допустимите разходи следва да са извършени законосъобразно и не трябва да противоречат на правилата, описани в Регламент (ЕС) № 1301/2013 на Европейския парламент и Съвета, Регламент (ЕС) № 1303/2013 на Европейския парламент и Съвета, и приложимата национална уредба, Закона за управление на средствата от Европейските структурни и инвестиционни фондове (ЗУСЕСИФ), както и всички други законови и подзаконови нормативни актове от приложимото право на Европейския съюз и българското законодателство и настоящите Условия за кандидатстване.

**Допустими по настоящата процедура са следните видове разходи:**

**1/.** Разходи за настаняване (нощувка) с включена закуска и топъл обяд на всяко разселено лице, пристигнало от Украйна и получило временна закрила.

По процедурата се прилага опростено отчитане на разходите на база стандартна таблица на разходите за единица продукт съгласно чл. 67 (1), т. б/ от Регламент 1303/2013 и съгласно Националната методология за прилагане на опростен вариант на разходите за подкрепа на основните нужди на бежанци от Украйна, пристигнали в България след 24.02.2022 г. **(Приложение Е)**. Опростеният разход ще се прилага за осигуряване на първоначален прием и незабавна подкрепа на хората, бягащи от войната в Украйна.

За да са допустими разходите за покриване на основните нужди на разселените лица от Украйна, към които е насочена подкрепата, следва да са изпълнени следните условия:

1. Разходите да са на база разселени лица, вписани в:

• Автоматизираната информационна система „Бежанци“, съдържащa информация относно лицата, на които е предоставена временна закрила съгласно националното право в съответствие с Решение за изпълнение (ЕС) 2022/382 на Съвета от 4 март 2022 г. за установяване на съществуването на масово навлизане на разселени лица от Украйна по смисъла на член 5 от Директива 2001/55/ЕО и за въвеждане на временна закрила и Директива 2001/55/ЕО на Съвета от 20 юли 2001 г. относно минималните стандарти за предоставяне на временна закрила в случай на масово навлизане на разселени лица и за мерките за поддържане на баланса между държавите членки в полагането на усилия за прием на такива лица и понасяне на последиците от този прием,

и

• Единната система за туристическа информация – ЕСТИ.

2. Разходите да са за нощувки с включени закуски и топъл обяд и да са реализирани в периода от 24 февруари 2022 г. до 31 май 2022 г.

Повече информация относно механизма на изпълнение на проектите и опростеното отчитане е налична в Условията за изпълнение.

Типът на опростения разход е стандартна таблица за единица продукт с компоненти „нощувка със закуска“ и „топъл обяд“ за лице, съгласно чл. 55, ал. 1, т. 2 от ЗУСЕСИФ и чл. 67, пар. 1, буква „б“ от Регламент (ЕС) 1303/2013[[2]](#footnote-2).

Размерът на разхода за единица продукт е 40 лева и обхваща една реализирана нощувка с включена закуска и един топъл обяд, предоставени от мястото за настаняване/подслон. Периодът, за който може да се предоставя посочения разход на разселено лице е от 24 февруари 2022 г. до 31 май 2022 г.

Разходът за единица продукт се възстановява на база постигане на показателя „Брой лица с реализирана най-малко една нощувка с включена закуска и топъл обяд в място за настаняване / подслон“.

Всички останали разходи, извън горепосочените, които възникват за целите на изпълнение на проекта, са за сметка на конкретния бенефициент, например:

**-** Разходи за информация и комуникация на дейностите по проекта.

**ВАЖНО:** Разходите за информация и комуникация на дейностите по проекта са **недопустими** за финансиране по настоящата процедура. Въпреки това, конкретният бенефициент следва да ги финансира със **собствени средства** с оглед изпълнение на задълженията, произтичащи от Регламент 1303/2013 относно мерките за комуникация и информация. В процеса на отчитане изпълнението на проекта конкретният бенефициент следва да представи документи/материали, доказващи, че бенефициентът е изпълнил мерките за информация и комуникация в съответствие с разпоредбите на Приложение XII от Регламент (ЕС) № 1303/2013 и „Единния наръчник на бенефициента за прилагане на правилата за информация и комуникация" 2014-2020, който може да бъде намерен на интернет страницата на Управляващия орган - <http://opic.bg/informatsiya-i-publichnost/grafichni-iziskvaniya>. На същата страница могат да бъдат намерени и векторните варианти на логото на ОПИК.

## 14.3. Недопустими разходи

Независимо от гореизброените условия за допустимост на разходите, за недопустими ще се считат всички разходи, които са в противоречие с правилата за Структурните фондове на ЕС (Регламент (ЕС) № 1301/2013 на Европейския парламент и на Съвета относно Европейския фонд за регионално развитие и специални разпоредби по отношение на целта „Инвестиции за растеж и работни места“, Регламент (ЕС) № 1303/2013 на Съвета, и приложимата национална уредба.

**Специфични недопустими разходи:**

В допълнение към общите недопустими разходи съгласно приложимото законодателство, по настоящата процедура чрез директно предоставяне на безвъзмездна помощ за недопустими се считат и следните видове разходи:

• разходи за възстановим данък върху добавената стойност (ДДС);

• разходи за покриване на възможни бъдещи загуби или дългове;

• глоби, имуществени санкции и разходи по правни спорове;

• разходи за информация и комуникация на дейностите по проекта;

• разходи за одит на проекта;

• всички разходи, които не попадат в обхвата на допустимите за финансиране дейности по настоящата процедура;

• разходи за консултантски услуги;

• разходи, които са различни от разходите, свързани с покриване на основните нужди и оказването на подкрепа на лицата, потърсили убежище на територията на Република България (нощувка с включена закуска и топъл обяд), които ще бъдат предоставени на крайните ползватели на помощта – бежанците от Украйна;

• разходи, по отношение на едно и също лице бежанец за един и същ период от време, които вече са финансирани по проект, програма или каквато и да е друга финансова схема, произлизаща от националния бюджет, бюджета на Общността или друга донорска програма.

• други разходи, недопустими съгласно ПМС № 189/2016 г.

Управляващият орган може да нанесе корекции във Формуляра за кандидатстване, включително в бюджета на проекта (т. 4 от Формуляра за кандидатстване) във връзка с установени в процеса на оценката недопустими дейности и разходи.

## 15. Допустими целеви групи (ако е приложимо):

Целева група на подкрепата, осигурявана от страна на конкретния бенефициент, са лицата, потърсили убежище на територията на Република България в резултат на войната в Република Украйна, включително и лицата под 18 години, на които е предоставена временна закрила.

## 16. Приложим режим на минимални/държавни помощи (ако е приложимо):

1. Неприложимо, поради следното:

Подкрепата е насочена към разселените лица от Украйна, обхванати от временната закрила, въведена в действие от ЕС и предоставена в Република България по Закона за убежището и бежанците, включително и лицата под 18 години, които имат право на хуманитарна помощ.

Хуманитарната помощ е насочена към лица, търсещи временна закрила в Република България вследствие на военните действия в Република Украйна, предоставена на основание чл. 2, ал. 2 от Закона за убежището и бежанците във връзка с Решение за изпълнение (ЕС) 2022/382 на Съвета на Европейския Съюз от 4 март 2022 г. за установяване на съществуването на масово навлизане на разселени лица от Украйна по смисъла на член 5 от Директива 2001/55/ЕО и за въвеждане на временна закрила, с което е предоставена временна закрила на украинските граждани, пребиваващи в Украйна, които са били разселени на или след 24 февруари 2022 г.

Разселените лица от Украйна, обхванати от временната закрила, въведена в действие от ЕС и предоставена в Република България по Закона за убежището и бежанците, включително и лицата под 18 години, имат право на хуманитарна помощ.

Конкретният бенефициент по настоящата процедура е Министерството на туризма (МТ), който следва да обезпечи процеса по покриване на основните нужди и оказването на подкрепа на лицата, потърсили убежище на територията на Република България в резултат на войната в Република Украйна, на които е предоставена временна закрила. Поради тази причина при предоставянето на финансовите средства и извършването на оценката на държавната помощ не са налице елементите „икономическо предимство” и „въздействие върху конкуренцията и търговията“, тъй като МТ не осъществява дейност на пазар, на който се осъществява търговия между държави-членки. Посочените елементи не са налице и на ниво място за настаняване / подслон доколкото услугата по осигуряване на настаняване (нощувка) с включена закуска и топъл обяд е била отворена за всички места за настаняване / подслон, които отговарят на минималните изисквания за предоставяне на услугата при наличие на еднакви условия за всички. В допълнение помощта има локално измерение, касае само бежанци от Украйна (физически лица), които са потърсили временна закрила на територията на Република България и е с временен характер с цел реагиране на извънредната хуманитарна операция. Подкрепата цели единствено да гарантира физическото им оцеляване в рамките на хуманитарния минимум в съответствие с минималните стандарти за предоставяне на временна закрила съгласно Директива 2001/55/ЕО на Съвета.

## 17. Хоризонтални политики:

По настоящата процедура следва да е налице съответствие на проектното предложение и принос към приложимите за проекта принципи на хоризонталните политики на ЕС:

- Равнопоставеност и недопускане на дискриминация – проектът насърчава равните възможности за всички, независимо от пол и етническа принадлежност, религия или вероизповедание, включително възможностите за достъп за хора с увреждания чрез интегрирането на принципа за недопускане на дискриминация. Европейският съюз насърчава равнопоставеността както между мъжете и жените, така и между представителите на различните малцинствени групи и се стреми да отстрани всички дейности, водещи до неравнопоставеност.

- Устойчиво развитие – проектът допринася за опазване на околната среда, повишаване на ресурсната ефективност и смекчаване на последиците от изменение на климата и приспособяване към тях.

Кандидатът декларира съответствието на проектното предложение с приложимите за проекта хоризонтални принципи в Декларацията, че кандидатът е запознат с условията за кандидатстване и условията за изпълнение (Приложение Б към Условията за кандидатстване). Спазването на относимите към проектното предложение принципи ще се проследява на етап изпълнение на проекта.

## 18. Минимален и максимален срок за изпълнение на проекта (ако е приложимо):

Продължителността на изпълнение на индивидуален проект не следва да надвишава 17 **(седемнадесет) месеца**, считано от датата на влизане в сила на административния договор за директно предоставяне на безвъзмездна финансова помощ.

## 19. Ред за оценяване на концепциите за проектни предложения:

Неприложимо

## 20. Критерии и методика за оценка на концепциите за проектни предложения:

Неприложимо

## 21. Ред за оценяване на проектните предложения:

Проектното предложение се оценява за съответствие с предварително одобрените от Комитета за наблюдение Критерии и методика за оценка на проектното предложение по процедурата, посочени в т. 22 „Критерии и методика за оценка на проектните предложения“ от настоящите условия и **Приложение Г** към Условията за кандидатстване. Не се допуска въвеждането на допълнителни критерии за оценка или изменение на критериите по време на провеждането на процедурата по оценка на проектното предложение.

В случай на установени по време на оценката нередовности, непълноти и/или несъответствия на документите за кандидатстване, Управляващият орган изпраща на конкретния бенефициент уведомление за установените нередовности, непълноти и/или несъответствия и определя разумен срок за тяхното отстраняване, който не може да бъде по-кратък от една седмица, като денят на получаване на уведомлението не се брои. В уведомлението, което се изпраща на конкретния бенефициент, задължително се съдържа информация, че неотстраняването на установените нередовности може да доведе до прекратяване на производството по отношение на конкретния бенефициент. Срокът за оценка на проектното предложение спира да тече до датата на отстраняването им.

Искането за предоставяне на информация/документи се изпраща чрез Модула за електронни услуги на ИСУН 2020, за което конкретният бенефициент получава съобщение на електронния адрес, посочен при регистрацията на потребителя, подал проектното предложение. Предвид това, промени в профила на кандидата в ИСУН 2020 са невъзможни. В случай че конкретният бенефициент не отстрани в срок нередовност, непълнота и/или несъответствие с изискванията, производството по процедурата може да бъде прекратено.

Подробно описание на техническия процес, свързан с електронното кандидатстване и представянето на допълнителна информация/документи, е посочено в Ръководството за потребителя за модул „Е-кандидатстване“ в ИСУН 2020 (**Приложение А** към Условията за кандидатстване).

## 22. Критерии и методика за оценка на проектните предложения:

Оценката по настоящата процедура се извършва въз основа на критерии, одобрени от Комитета за наблюдение на ОП „Иновации и конкурентоспособност“ 2014-2020 (КН на ОПИК), подробно описани в **Приложение Г** към Условията за кандидатстване. Методиката и критериите не подлежат на изменение по време на провеждането на оценката. При извършването на оценката се проверява дали проектното предложение отговаря на всички критерии, като за всеки критерий се поставя оценката „ДА“, „НЕ“ или „Н/П“ (неприложимо).

|  |  |  |  |
| --- | --- | --- | --- |
| **Критерии за техническа и финансова оценка** | ДА | НЕ | Н/П |
| 1. Проектното предложение допринася за постигане на целта на приоритетна ос “Действия по линия на сближаването за бежанците в Европа (CARE)“ и на настоящата процедура. |  |  |  |
| 2. Проектното предложение е в съответствие с приложимите хоризонтални принципи, залегнали в чл.7 и чл.8 на Регламент (ЕС) № 1303/2013 на Европейския парламент и на Съвета, посочени в Условията за кандидатстване. |  |  |  |
| 3. Проектното предложение демонстрира ясна връзка между цели, дейности и резултати. |  |  |  |
| 4. Конкретният бенефициент разполага с необходимия административен[[3]](#footnote-3) капацитет, който гарантира успешното изпълнение на дейностите по проекта. |  |  |  |
| 5. Конкретният бенефициент разполага с необходимия финансов[[4]](#footnote-4) капацитет, който гарантира успешното изпълнение на дейностите по проекта. |  |  |  |
| 6. Конкретният бенефициент разполага с необходимия оперативен[[5]](#footnote-5) капацитет, който гарантира успешното изпълнение на дейностите по проекта. |  |  |  |
| 7. Заложените индикатори за постигнати резултати за отчитане на степента на изпълнение на дейностите са измерими и съответстват на дейностите по проекта. |  |  |  |
| 8. Кандидатът не е получил финансиране от източник с публичен характер (друг проект/програма/бюджетна линия или друга финансова схема с източник националния бюджет, бюджета на ЕС или друга донорска програма) за същите разходи, за финансирането на които кандидатства по настоящата процедура.[[6]](#footnote-6) |  |  |  |
| 9. Всички разходи, включени в бюджета на проектното предложение съответстват изцяло на дейностите, предвидени за изпълнение. |  |  |  |
| 10. Размерът на исканата безвъзмездна финансова помощ е в съответствие с максималния размер, указан в Условията за кандидатстване. |  |  |  |

**ВАЖНО!:** В случай че по време на оценката се установи наличие на недопустими или необосновани разходи, съответните разходи от бюджета на проекта ще бъдат служебно премахвани/коригирани или на кандидата ще бъдат предоставяни указания и срок за отстраняване на установените нередовности, непълноти и/или несъответствия.

След оценката на проектното предложение, при положително становище, решението на Ръководителя на УО да предостави безвъзмездна финансова помощ се обективира в административен договор за директно предоставяне на безвъзмездна финансова помощ на конкретния бенефициент.

## 23. Начин на подаване на проектните предложения/концепциите за проектни предложения:

Подаването на проектното предложение по настоящата процедура се извършва изцяло по електронен път чрез попълване на уеб базиран формуляр за кандидатстване и подаване на формуляра и придружителните документи чрез **Информационната система за управление и наблюдение на Структурните инструменти на ЕС в България** (ИСУН 2020) единствено с използването на **Квалифициран електронен подпис** (КЕП), чрез модула „Е-кандидатстване“ на следния интернет адрес: **https://eumis2020.government.bg.**

Подготовката и подаването на проектното предложение в ИСУН 2020 се извършва по следния начин: Кандидатът влиза в ИСУН 2020, след регистрация чрез имейл и парола, избира настоящата процедура чрез директно предоставяне от „Отворени процедури“ и създава ново проектно предложение.

Проектното предложение по настоящата процедура се изготвя от кандидата, съгласно указанията, предоставени в Ръководство за потребителя за модул „Е-кандидатстване“ (**Приложение А)**.

**Изискващите се съгласно т. 24 от Условията за кандидатстване придружителни документи** към Формуляра за кандидатстване също **се подават изцяло електронно**. Посочените документи се описват в т. 10 „Прикачени електронно подписани документи“ от Формуляра преди подаването му. Всички документи се представят на български език без корекции. Документ, чийто оригинал е на чужд език, се представя и в превод на български език.

**ВАЖНО!:** Проектното предложение се подава електронно чрез ИСУН 2020, като се подписва с валиден КЕП към датата на кандидатстване от законния представител на кандидата или надлежно оправомощено за целите на подаване на проектното предложение лице. При оправомощаване следва да се прикачи в ИСУН 2020 документ за оправомощаване, подписан на хартия от законния представител на кандидата, сканиран и прикачен в ИСУН 2020. От текста на документа следва да става ясно, че законният представител оправомощава съответното лице да подаде проектното предложение с КЕП. Оригиналът на документа за оправомощаване се представя на етап сключване на административния договор за безвъзмездна помощ.

Препоръчително е проектното предложение да се подава винаги от профила на кандидата, а не от друг профил, тъй като впоследствие именно този профил ще бъде използван за комуникация с Управляващия орган и за отстраняване на установените нередовности по време на оценката на проектното предложение. По време на оценката комуникацията с кандидата и отстраняването на нередовностите по подаденото проектно предложение ще се извършват електронно чрез профила на кандидата в ИСУН 2020, от който е подаден проектът и промени на посочения профил (вкл. промяна на имейл адреса, асоцииран към съответния профил) **са недопустими.**

При съставянето на т. 4 „Бюджет“ от Формуляра за кандидатстване следва да се има предвид, че той ще бъде разходван като се спазват правилата на приложимото национално законодателство.

## 24. Списък на документите, които се подават на етап кандидатстване:

Кандидатът по настоящата процедура чрез директно предоставяне следва да представи следните документи, по изцяло електронен път чрез ИСУН 2020:

**а/** Декларация, че кандидатът е запознат с условията за кандидатстване и условията за изпълнение – попълнена на хартиен носител по образец **(Приложение Б)** към Условията за кандидатстване **– подписана и датирана от законния представител на кандидата, съгласно документа за създаване/акта за учредяване, сканирана и прикачена в ИСУН 2020.**

**б/** Декларация относно статута по ЗДДС – попълнена по образец **(Приложение В)** към Условията за кандидатстване – **подписана и датирана от законния представител на кандидата, съгласно документа за създаване/акта за учредяване, сканирана и прикачена в ИСУН 2020.**

**в/** Документ за оправомощаванеза подаване на проектното предложение с КЕП (ако е приложимо) - **попълнен на хартиен носител, подписан**, **датиран,** **сканиран и прикачен в ИСУН 2020.**

Документът за оправомощаване се попълва, датира и подписва на хартиен носител от законния представители на кандидата. След попълването, подписването и поставянето на дата на хартиения носител, документът за оправомощаване следва да се сканира и да се прикачи в ИСУН 2020. От текста на документа следва да става ясно, че законният представител на кандидата оправомощава съответното лице да подаде проектното предложение. Документът не е задължителен, а се изисква в случай че кандидатът желае да оправомощи лице, което не е законния представител на кандидата да подаде проектното предложение с КЕП.

Декларациите по букви **a/ и б/** се датират и подписват на хартиен носител от законния представител на кандидата. След попълването, подписването и поставянето на дата на хартиения носител,всяка декларация следва да се сканира и да се прикачи в ИСУН 2020, като не е необходимо подписване на декларациите с КЕП преди прикачването им.

**ВАЖНО!:** Законният представител на кандидата няма право да оправомощава други лица да подписват декларациите по букви а/ и б/, тъй като с тях се декларират данни, които деклараторът декларира в лично качество или съответно данни за представляваното от него юридическо лице, като за верността им се носи наказателна отговорност, която също е лична.

**ВАЖНО!:** Подписаните на хартиен носител на етап кандидатстване декларации по букви а/ и б/ и документ за оправомощаване (в случай , че е приложимо) по буква в/, следва да бъдат представени в оригинал при подписване на административния договор за безвъзмездна финансова помощ.

**ВАЖНО!:** Кандидатът следва да се увери, че всички документи са представени в изискуемата форма (всички декларации са попълнени по образец и са подписани и датирани, съгласно изискванията на настоящите Условия за кандидатстване).

Достоверността на документите, приложения към Формуляра за кандидатстване, се удостоверява чрез подписването на Формуляра на кандидатстване с КЕП посредством ИСУН 2020.

В случай, че при оценката на проектното предложение бъде установена липса на документи и/или друга нередовност, на кандидата ще бъде изпратено уведомление за установените нередовности. Кандидатът следва да представи липсващите документи/отстрани нередовностите в определения за целта срок, който не може да бъде по-кратък от една седмица. Уведомлението за установени нередовности се изпраща през ИСУН 2020 чрез електронния профил на кандидата, като кандидатът ще бъде известяван за посоченото електронно чрез електронния адрес, асоцииран към неговия профил. За дата на получаване на уведомлението се счита датата на изпращането му в ИСУН 2020. Подавайки електронно проектно предложение, кандидатът се съгласява комуникацията по време на оценката да става единствено посредством ИСУН, в профила от който е подадено предложението. Съобщенията, получени на електронната поща, посочена от кандидата, не са част от кореспонденцията по повод на и във връзка с процеса по оценка. Кандидатът е задължен да проверява регулярно по своя инициатива профила в ИСУН, чрез който е подадено проектното предложение, за наличието на съобщения, отправени към него по повод и във връзка с предоставянето на безвъзмездна финансова помощ. Неотстраняването в срок на установените нередовности може да доведе до прекратяване на производството по отношение на конкретния бенефициент.

**Конкретният бенефициент по настоящата процедура следва да има предвид, че с подаването на Формуляра за кандидатстване същият се съгласява личните данни на физическите лица, посочени в проектното предложение, да се ползват съгласно Регламент (ЕС) 2016/679 на Европейския парламент на Съвета от 27.04.2016 г., относно защита на физическите лица във връзка с обработването на лични данни и относно свободното движение на такива данни и за отмяна на Директива 95/46/EО.**

## 25. Краен срок за подаване на проектните предложения:

Ще се прилага процедура чрез директно предоставяне на безвъзмездна финансова помощ на конкретен бенефициент с **един краен срок** за кандидатстване, както следва:

**Крайният срок за подаване на проектното предложение е 30 септември 2022 г., 17:00 часа. По настоящата процедура конкретният бенефициент може да подаде повече от едно проектно предложение при съобразяване с изискванията съгласно настоящите Условия за кандидатстване.**

**ВАЖНО!:** По настоящата процедура чрез директно предоставяне на безвъзмездна финансова помощ конкретният бенефициент може да поиска разяснения по документите в срок до три седмици преди изтичането на срока за кандидатстване. Разясненията се утвърждават от Ръководителя на Управляващия орган, като се дават по отношение на Условията за кандидатстване, но не съдържат становище относно качеството на проектното предложение.

Въпросите/исканията за разясненията от страна на конкретния бенефициент се задават в писмена форма, като писмото се завежда с номер в деловодството на Министерството на иновациите и растежа на следния адрес:

**Министерство на иновациите и растежа,**

**Главна дирекция „Европейски фондове за конкурентоспособност“**

**София, ул. "Княз Александър I" 12**

**На вниманието на Ръководителя на Управляващия орган на ОПИК 2014-2020.**

Разясненията се съобщават на конкретния бенефициент по реда на чл. 26, ал. 6 от Закона за управление на средствата от ЕСИФ, като се изпращат на конкретния бенефициент и се публикуват на интернет страницата на програмата ([www.opic.bg](http://www.opic.bg)) и в ИСУН 2020 в 10-дневен срок от получаване на искането, но не по-късно от две седмици преди изтичането на срока за кандидатстване по процедурата.

## 26. Адрес за подаване на проектните предложения/концепциите за проектни предложения:

Проектното предложение по настоящата процедура се подава изцяло по електронен път чрез ИСУН 2020 на следния интернет адрес: <https://eumis2020.government.bg>.

## 27. Допълнителна информация

**Решение за предоставяне на безвъзмездна финансова помощ и сключване на административен договор:**

В едноседмичен срок от приключване на оценяването Ръководителят на управляващия орган (РУО) взема решение за предоставянето на безвъзмездна финансова помощ за одобреното проектно предложение. Решението на РУО се обективира в административен договор за директно предоставяне на безвъзмездна финансова помощ на конкретния бенефициент.

Решение за прекратяване на процедурата чрез директно предоставяне може да се вземе при следните случаи:

* Когато няма постъпили проектни предложения, в случай че е определен краен срок за подаване или когато всички подадени проектни предложения са оттеглени;
* При спиране на финансирането по съответната програма или по част от нея;
* В случай, че конкретният бенефициент не отстрани в срок нередовност, непълнота и/или несъответствие с изискванията.

При наличие на положителен резултат от оценяването, в писменото уведомление към конкретния бенефициент Управляващият орган го информира за необходимостта от представяне на следните документи:

1. Документ за оправомощаване, в случаите, когато административният договор за предоставяне на безвъзмездна финансова помощ ще бъде подписан от лице, различно от законния/ите представител/и на кандидата съгласно документа за създаване/акта за учредяване – **оригинал или копие, заверено от кандидата;**

2. Заявление за профил за достъп на ръководител на бенефициента до ИСУН 2020 (**Приложение И1** към Условията за изпълнение) и/или Заявление за профил за достъп на оправомощени от бенефициента лица до ИСУН 2020 (**Приложение И2** към Условията за изпълнение) – подписано от законния представител на кандидата.

3. Декларация за нередности (**Приложение Й** към Условията за изпълнение) **– подписана и датирана в два екземпляра от законния представител на кандидата, съгласно документа за създаване или учредителния акт.**

## 28. Приложения към Условията за кандидатстване за кандидатстване:

Ръководство за потребителя за модул „Е-кандидатстване“ – **Приложение А**

Декларация, че кандидатът е запознат с условията за кандидатстване и условията за изпълнение – **Приложение Б**

Декларация относно статута по ЗДДС – **Приложение В**

Критерии и методика за оценка на проектното предложение – **Приложение Г**

ДНФ № 3/23.12.2016 г. - Указание на министъра на финансите за третиране на данък върху добавената стойност като допустим разход при изпълнение на проекти по оперативните програми, съфинансирани от Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство на ЕС, за програмен период 2014 – 2020 г. **– Приложение Д.**

Указание с изх. № УК-2 от 10.07.2012 на Министерство на финансите, относно прилагането на ЗДДС в случаите на доставки, свързани с туристически услуги след 01.01.2012 г.– **Приложение Д1.**

Национална методология за прилагане на опростен вариант на разходите за подкрепа на основните нужди на бежанци от Украйна, пристигнали в България след 24.02.2022 г. - **Приложение Е**.

1. Съгласно т.6 от РМС № 364 от 2022 за изменение и допълнение на Решение № 328 на Министерския съвет от 2022 г. за одобряване на средства за обезпечаването на действия по линия на сближаването за бежанците в Европа, допълнено с Решение № 347 на Министерския съвет от 2022 г. [↑](#footnote-ref-1)
2. Регламент (ЕС) № 1303/2013 на Европейския парламент и на Съвета от 17 декември 2013 година за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) № 1083/2006 на Съвета [↑](#footnote-ref-2)
3. При оценката на административния капацитет се взема предвид следното: екипът за изпълнение на проекта е съобразен със спецификата и обема дейности по проекта и гарантира ефективното управление и изпълнение на проекта от страна на конкретния бенефициент. [↑](#footnote-ref-3)
4. При оценката на финансовия капацитет се взема предвид следното: конкретният бенефициент е в състояние да осигури необходимото финансиране за изпълнение на дейностите по проекта; наличие на изградена система за финансово управление и контрол. [↑](#footnote-ref-4)
5. При оценката на оперативния капацитет се взема предвид следното: конкретният бенефициент има опит в изпълнението на дейности, сходни с дейностите по настоящия проект и/или опит в изпълнението на проекти, финансирани от различни донори. [↑](#footnote-ref-5)
6. В съответствие с чл. 65, пар. 11 от Регламент (ЕС) №: 1303/2013. [↑](#footnote-ref-6)